kardosdrur/scandi-wiki huggingface dataset:
Jul. Chr. Gerson

Julius Christian Gerson (født Joseph Hartvig Gerson 15. november 1811, død 28. februar 1894) var en dansk forfatter.

Gerson blev født i København i 1811. Han gik på von Westens Institut, og dumpede senere til universitetets optagelsesprøve (Artium) og blev i stedet skuespiller. Gerson mødte i Skive Jakob Himmerig Bjørn som han boede hos som huslærer på Grinderslev Kloster i tre år. Her blev Gerson påvirket af kristendommen, og han blev i 1832 døbt af Jens Møller og tog døbenavnet Julius Christian Gerson.

Efterfølgende rejste Gerson tilbage til København. Han havde forskellige jobs med undervisning og startede en litterær karriere. Han arbejdede også på aviser og i perioder som huslærer på Livø og Læsø. Gerson var redaktør på Fyens Stiftstidende 1854-61.

Han døde i 1894 i en alder 82 år på Frederiksberg og er begravet i Holmens Kirkegård i København.

Forfattervirksomhed 
Gerson skrev digte, eventyr, noveller, skuespil og børnebøger. Han debuterede i 1832 med digtsamlingen Julegave for den fromme ungdom. Skuespillet Intrigen i Præstegaarden blev opført 5. gange på Det Kongelige Teater i sæson nr. 100 (1847-48). Hans eventyr er inspireret af H.C. Andersen. Bedst kendt i eftertiden af hans værker er sangen En lille Nisse rejste som udkom i digtsamlingen Digte for Børn i 1844.

Gerson udgav blade for børn: Maanedskrift for Børn (udgivet samme med H.V. Kaalund 1845-47), Den nye Børneven (1848-50) og Skolen og Hjemmet (1851-52).

Gerson udgav under navnet Jul. Chr. Gerson. Han har også brugt pseudonymerne Christian Alfred, En Ung Hustru, Julius og Chr. Julius.

Hæder 
Gerson fik 200 rigsdaler i understøttelse bevilget på Finansloven i 1853, og samme beløb næsten årligt fra 1871 til sin død. Han blev udnævnt til titulær professor i 1891.

Referencer

Eksterne henvisninger 
 Biografi i Dansk Biografisk Leksikon

Digtere fra Danmark
Personer fra København
Danskere i 1800-tallet
Jøder fra Danmark
Chefredaktører fra Danmark
Personer der er konverteret til kristendommen
Eventyrforfattere fra Danmark
Dramatikere fra Danmark
Personer i Dansk Biografisk Leksikon
Dansksprogede forfattere fra Danmark
Moody's

Moody's Corporation er et amerikansk kreditratingbureau som blev etableret i 1909 af John Moody. Det er holdingselskabet for Moody's Investors Service, som beskæftiger sig med finansiel analyse af kommercielle og statslige organisationer. Selskabet vurderer også kreditværdigheden af låntagere til obligationer ved hjælp af en standardiseret vurderingsskala. Moody's har en markedsandel på omkring 40 procent af verdens kreditratingmarked. Selskabet er blandt de tre største i sin branche, sammen med Standard & Poor's og Fitch Ratings.

Eksterne henvisninger 

 Officiel hjemmeside 

Finansielle servicevirksomheder fra USA
Etableret i 1909
Kreditoplysningsbureauer
Grønnestrand Vindmølle

Grønnestrand Vindmølle eller Grønnestrand Mølle eller Lyngmøllen er en hollandsk vindmølle, antagelig opført i 1886. Den ligger på en forhøjning i klitlandskabet, ca. 500 m fra havet ved Grønnestrand, tæt på Svinkløv Klitplantage og nord for Fjerritslev i Jammerbugt Kommune.

Lyngmøllen er en lille gårdmølle, der fungerede som kornmølle frem til omkring 1930. Møllen er bygget af drivtømmer, som er fundet på stranden, og vingerne er af lærketræ, der er meget holdbart. Møllekroppen er ottekantet på et fundament af  granit. Møllehatten er løgformet og beklædt med tagpap. Møllen var oprindelig tækket med strå, men det blev senere erstattet med lyng, og det er den eneste mølle i Danmark, der er lyngtækket.

Møllegården var i en årrække sommerpensionat. Møllen blev fredet i 1986 og blev restaureret i 1989-90. Der er bevaret en del mølleinventar, bl.a. kværne, drev, hathjul og vingeaksel.

Referencer

Eksterne kilder og henvisninger
Grønnestrand Vindmølle på kulturarv.dk

Hollandske vindmøller i Danmark
Bygninger, konstruktioner og anlæg i Jammerbugt Kommune
Liepāja Universitet

Liepāja Universitet () er et universitet i Liepāja, og det senest etablerede i Letland, da det lettiske parlament Saeima først vedtog universitets statutter den 12. juni 2008. Samtidig er det Kurlands eneste universitet. Tidligere navne for uddannelsesinstitutionen har været Liepāja Pædagogiske Akademi (), mens det fra oprettelse i 1954 til 1993 hed Liepāja Pædagogiske Institut ().

I alt tilbyder universitetet for tiden 47 skoleprogrammer. Universitetet har 124 valgte medlemmer af det akademiske personale, heraf 53 procent med doktorgrader..

Kildehenvisninger

Eksterne henvisninger 
 Officiel hjemmeside 

Liepāja
Universiteter i Letland
Etableret i 2008
Alfred Korzybski

Alfred Habdank Skarbek Korzybski (født 3. juli 1879 i Warszawa, død 1. marts 1950 i Lakeville, Connecticut) var en polsk-amerikansk ingeniør, matematiker og filosof, der gjorde opdagelser, som dannede baggrund for den nu meget benyttede terapiform Gestaltterapi. I Manhood of Humanity fra 1921 fremsatte han en teori omkring forbindelsen mellem tanker og følelser, og at tankerne ikke kan adskilles fra kroppen. Ifølge teorien kan mennesker ikke opleve den fulde sandhed om verden, idet de er begrænset af deres sanser, perception og nervesystem. Teorien blev benyttet i praksis under 2. Verdenskrig til at påvirke moralen hos krigstrætte soldater

Ingeniører fra USA
Filosoffer fra USA
Matematikere fra USA
Lingvister fra USA
Fuerteventura Lufthavn

Fuerteventura Lufthavn  er en international lufthavn der ligger 5 km syd for Puerto del Rosario på østkysten af den spanske ø Fuerteventura, ved de Kanariske Øer. Lufthavnen ekspederede i 2011 i alt 4.948.018 passagerer og 44.551 flybevægelser. Den nuværende lufthavn blev indviet 14. september 1969.

Lufthavnen har en primær rutetrafik med lavprisflyselskaber og charterflyvninger med turister til Fuerteventura.

Historie 
I 1940 begyndte det første arbejde på at opbygge en militær flyveplads i kommunen Tefia på Fuerteventura, som en del af Spaniens forsvar af de Kanariske Øer under 2. verdenskrig. Efter krigens afslutning, åbnede myndighederne i 1949 op for at der kunne drives kommercielle ruter fra øen til ind- og udland. Det viste sig at stedet ikke var egnet til civil lufttrafik på grund af det stigende antal af flyvninger, samt afstanden til øens hovedstad Puerto del Rosario.

Myndighederne lukkede i 1952 lufthavnen ved Tefia og erstattede den med Los Estancos Airport, der var nyopført 5 km fra Puerto del Rosario. Placeringen af den nye lufthavn var dog ikke optimal placeret, da der i området ofte skete store ændringer i vejrforholdene. Dette gjorde at den stigende lufttrafik med turister ofte blev forsinket. Det fik myndighederne til igen at kigge efter et sted hvor der kunne opføres en ny lufthavn på Fuerteventura.

Nuværende lufthavn 
Ved området El Matorral, helt ud til Fuerteventuras østkyst, 5 km syd syd for Puerto del Rosario blev den nuværende lufthavn opført. Den 14. september 1969 blev den nye lufthavn indviet, og Los Estancos Airport blev lukket som operativ lufthavn. I 1978 blev lufthavnens bygninger udvidet markant, da passagertallet blev ved med at stige. Der blev også tilført flere parkeringspladser ved området og en flersporet vej imellem lufthavnen og centrum af Puerto del Rosario blev anlagt.

I 2000'erne blev startbanen (01R) forlænget med 1000 meter mod syd. Det var for at reducere støjen fra de fly der letter med retning ind over Puerto del Rosario. Senere er en udvidelse af ankomstterminalen og opførslen af et nyt kontroltårn færdiggjort. Lufthavnen har i øjeblikket en kapacitet på omkring 6 millioner årlige passagerer.

Flyselskaber som blandt andet Air Europa, EasyJet og Ryanair har mange ruter til europæiske lufthavne fra Fuerteventura, ligesom der fra mange lande er charterfly der dagligt lander med turister til øen.

Eksterne henvisninger 

 Fuerteventura Lufthavns officielle hjemmeside    

Lufthavne i Spanien
Etableret i 1969
Fuerteventura
Janka Kupala

Janka Kupala () , født 7. juli 1882 i Vjazynka, Minsk guvernement, Det Russiske Kejserrige, død 28. juni 1942, Moskva, Sovjetunionen) pseudonym for Ivan Daminikavitj Lutsevitj (), var en hviderussisk forfatter, der sammen med Jakub Kolas formede det moderne hviderussiske litteratursprog. Kupala betragtes som en af de mest betydningsfulde hviderussiske digtere.

Kupala blev født i Vjazynka udenfor Minsk. Hans familie tilhørte szlachta, den gamle adelsklasse i landet, men hans forældre arbejdede som landarbejdere. Kupala afsluttede sin uddannelse i 1898, og efter at faren døde i 1902 tog han flere kortvarige job.

Janka Kupala fuldførte sit første digt, polske "Ziarno", i 1903-04. Han skrev sit første digt på hviderussisk, "Мая доля" i 1904. Året efter udgav han sit første digt, "Мужык" ('Bonde'). Efter dette blev flere af hans digte udgivet i hviderussiske aviser. Som digter var han påvirket af hviderussisk folkedigtning og levesæt. Fra 1905 skrev han lyrisk-episke digte og digte om bønder i landet og deres frihedslængsel. 

I 1908 flyttede Kupala fra Hviderusland til Vilnius i Litauen. Her udgav han sin første digtsamling, Жалейка ('Den lille fløjte'). Bogen vakte harme hos zar-styret, som opfattede den som oprørsk. Året efter blev også et nyt oplag af bogen konfiskeret af de lokale myndigheder. I 1909 flyttede Kupala til Sankt Petersborg, hvor han udgav flere værker, før han tog tilbage til Vilnius i 1913.

Han støttede den russiske revolution i 1917, og skrev efter dette også om temaer som industrialisering og kollektivisering. Han tog sig af flere oversættelser, han oversatte blandt andet "Internationale" til hviderussisk. Kupala havde problemer med at tilpasse sig den kulturelle ensretning under Stalin, og blev ugleset som for nationalistisk i sin digtning. I 1930'erne beklagede han dette offentligt.

I 1928 blev Kupala medlem af det hviderussiske og ukrainske videnskabsakademi. I 1941 blev han tildelt Leninordenen for digtsamlingen Ад сэрца (1940).

Da Nazi-Tyskland okkuperede Hviderusland i 1941 flygtede han til Moskva og senere til Tatarstan. Der skrev han digte til støtte for hviderussiske patrioter som kæmpede mod okkupanterne. I 1942 døde han i Moskva, efter et fald ned af en trappe.

Kupalas enke grundlagde et museum over ham i Minsk hvor mange af hans værker er samlet. Byen Hrodna opkaldte i 1978 et universitet efter ham, Janka Kupala Statsuniversitet.

Værkliste 
(udvalg)
 Sjalejka 1908 (digtsamling)
 Gusljar 1910 (digtsamling)
 Advetsjnaja pesnja 1910 (digt)
 Pavlinka 1912 (skuespil)
 Sjljakham sjyzzja 1913 (digtsamling)
 Son na kurgane 1913 (digt)
 Raskidanaje gnjasdo 1913 (skuespil)

Forfattere fra Hviderusland
Petra Rampre

Petra Rampre (født 20. januar 1980 i Ljubljana, Jugoslavien) er en kvindelig professionel tennisspiller fra Slovenien. 

Petra Rampre højeste rangering på WTA single rangliste var som nummer 162, hvilket hun opnåede 30. oktober 2000. I double er den bedste placering nummer 84, hvilket blev opnået 20. november 2000.

Eksterne henvisninger 

Tennisspillere fra Slovenien
Personer fra Ljubljana
Nudnida Luangnam

Nudnida Luangnam (født 27. februar 1987 i Sukhothai, Thailand) er en kvindelig professionel tennisspiller fra Thailand. 

Nudnida Luangnam højeste rangering på WTA single rangliste var som nummer 200, hvilket hun opnåede 4. juli 2011. I double er den bedste placering nummer 557, hvilket blev opnået 20. juni 2005.

Eksterne henvisninger 

Tennisspillere fra Thailand
Personer fra Sukhothai
Vasilisa Bardina

Vasilisa Aleksejevna Bardina ( født 30. november 1987 i Moskva, Sovjetunionen) er en kvindelig professionel tennisspiller fra Rusland. 

Vasilisa Bardina højeste rangering på WTA single rangliste var som nummer 48, hvilket hun opnåede 15. januar 2007. I double er den bedste placering nummer 117, hvilket blev opnået 25. juni 2007.

Eksterne henvisninger 

Tennisspillere fra Rusland
Personer fra Moskva
Veronika Chvojková

Veronika Chvojková (født 31. marts 1987 i Benešov, Tjekkoslovakiet) er en kvindelig professionel tennisspiller fra Tjekkiet. 

Veronika Chvojková højeste rangering på WTA single rangliste var som nummer 250, hvilket hun opnåede 26. maj 2008. I double er den bedste placering nummer 172, hvilket blev opnået 26. februar 2007.

Eksterne henvisninger 

Tennisspillere fra Tjekkiet
Personer fra Benešov
HTC Sensation

HTC Sensation er en smartphone, udviklet af HTC Corporation.
Den udkom på det danske marked d. 11/4-11.
Telefonen har HTC Watch, som skal sikre en stabil internetforbindelse og sørge for at film ikke bliver afbrudt af reklamer og notifikationer. Den har en aluminiumsplade på bagsiden og en 4,3-tommers skærm.

Software 
HTC Sensation kører med Androids styrerprogram og HTC sense, den kommer forinstalleret med browseres, Android marked, Flash player, Youtube, Gmail, bluetooth, Google maps, musikafspiller osv. Mobilen kommer også med et hukommelseskort med 768 MB ram.

Hardware 
Den har en 1,2 GHz, dual-core processor. Den har kamera på både bag- og forside, med 8 megapixel. HTC Sensation kan både filme og vise film i 1080p HD. Den har 1 GB Hukommelse på mobilen. Mobilen har to tilslutningsmuligheder, et stereolydstik og et stik til mikro- USB eller HDMI- tilslutning.

HTC Sensations søskende 
HTC Sensation har to søskende, HTC Sensation XE og HTC Sensation XL. De to søskende mobiler er begge en opgradering af HTC Sensation.

Fakta 
 Vægt: 148 gram
 Skærm: 4,3 tommer, 540X 960 pixel touch screen
 Processorhastighed: 1,2 GHz dual-core
 Udgivningsår: 2011
 Fabrikant: HTC Corporation
 Kapacitet: 1520 mAh
 Styrersystem: Android, HTC- sense
 Kamera: 8 megapixel, 1080p HD videooptagelse
 Hukommelse: 1 GB
 Hukommelses kort: MicroSD™
 Netværk: HSPA/WCDMA: 900/AWS/2100 MHz
 Indgangsudstyr: Multi-touch

Kildehenvisning 
 Specifikationer på HTC's hjemmeside 

Sensation
Android-enheder
Martin Nielsen (bokser)

Martin.B.Nielsen (født 18. november 1981) er en dansk professionel bokser i vægtklassen letsværvægt.
  
 IBF Junior verdensmester i Cruiservægt
 IBF Junior verdensmester i Super-mellemvægt

 Prof.debut: 14. juni, 2002 
 Cruiservægt – max. 90,000 kg 

Tale of the Tape: 
 90,0 kg / 198 lbs Weight division 
 181 cm Højde 
 181 cm Reach 
 43 cm Hals 
 102 cm Bryst, normal 
 107 cm Bryst, udvidet
 37 cm Biceps, udvidet 
 32 cm Underarm 
 18 cm Håndled 
 31 cm Hånd 
 85 cm Talje 
 58 cm Lår
 39 cm Læg 
 24 cm Ankel

Eksterne henvisninger 
 Boxrec statistics  

Boksere fra Danmark
Personer fra København
Martin Olsen (bokser)

Martin Carl Sofus Olsen (22. november 1894 – 9. juli 1971) var en dansk amatørbokser. Martin Olsen blev den første danske mester i letsværvægt, da han i 1919 vandt titlen første gang vægtklassen var på programmet. Martin Olsen vandt titlen de tre følgende år, og blev således firdobbelt dansk mester i klassen.

Martin Olsen deltog ved OL i Antwerpen i 1920 i mellemvægt, men tabte den første kamp mod nordmanden Hjalmar Strømme. 

Han blev født i Sundby, København og døde i København.

Noter

Eksterne henvisninger 
 Profil på sportsreference.com  

Boksere fra Danmark
Personer fra København
Olympiske boksere fra Danmark
Deltagere for Danmark ved sommer-OL 1920
Andreas Petersen

Carl Andreas Dusinius Hjort Petersen (19. september 1901 – 15. februar 1976) var en dansk bokser, som deltog i sommer-OL 1924. Han boksede for IK99, i København.

Han blev født i Buddinge og døde i København.

I 1924 blev han elimineret i anden runde i vægtklassen weltervægt i OL-bokseturneringen, efter at han tabte en kamp mod den senere sølvmedaljevinder Héctor Méndez.

Eksterne henvisninger 

Boksere fra Danmark
Olympiske boksere fra Danmark
Boksere ved sommer-OL 1924
Charles Petersen (bokser)

Charles Theodor Petersen (12. december 1902 – 28. november 1979) var en dansk bokser som deltog under Sommer-OL 1924.

Han blev født i København og døde i Roskilde.

I 1924 blev han elimineret i anden runde i vægtklassen letvægt under Boksning under Sommer-OL 1924 efter at han tabte en kamp mod Haakon Hansen.

Eksterne henvisninger 
 Profil på sportsreference.com  

Boksere fra Danmark
Olympiske boksere fra Danmark
Personer fra København
Boksere ved sommer-OL 1924
Blue Hawaii (film)

Blue Hawaii er en amerikansk film fra 1961. Filmen, hvis hovedrolle blev spillet af Elvis Presley, blev produceret af Hal B. Wallis på Paramount Pictures og havde Norman Taurog som instruktør.

Filmen blev indspillet i perioden 17. marts til 17. april 1961 og havde premiere samme år den 22. november. Filmen havde dansk premiere 15. juni 1962.
Blue Hawaii var den ottende i en lang række af film med Elvis Presley, og den tredje han lavede efter sin militærtjeneste.

Presleys kvindelige modspiller i filmen var Joan Blackman, som han også spillede overfor året efter i filmen Kid Galahad. I rollen som Elvis' mor ses den kun 10 år ældre Angela Lansbury, senere kendt fra TV-serien Hun så et mord.

Blue Hawaii baserer sig på en historie af Allan Weiss og handler om en ung mand, som vender hjem fra militærtjeneste til et driverliv på Hawaii. Det ender dog med, at han bliver gift og overgiver sig til et mere borgerligt liv.

Filmens danske titel var Blue Hawaii.

Vigtigste rollebesætning 
Elvis Presley .... Chad Gates 
Joan Blackman .... Maile Duval 
Angela Lansbury .... Sarah Lee Gates 
Nancy Walters .... Abigail Prentice 
Jenny Maxwell .... Ellie Corbett 
Pamela Austin .... Selena (Sandy) Emerson
Darlene Tompkins .... Patsy Simon
Christian Kay .... Beverly Martin
Roland Winters .... Fred Gates
John Archer .... Jack Kelman
Howard McNear .... Mr. Chapman

Musik 
Sangen "Blue Hawaii" er titelmelodi til filmen og indsunget af Elvis Presley den 22. marts 1961 i Hollywood. Den er en komposition af Leo Robin og Ralph Rainger, og er oprindeligt skrevet til filmmusicalen Waikiki Wedding fra 1937, hvor den blev sunget af Bing Crosby.

Udover titelmelodien er yderligere et par af filmens i alt 14 sange blevet meget kendte i Danmark, bl.a. "No More" og "Can't Help Falling In Love". "No More" blev skrevet af Don Robertson og Hal Blair, men er baseret på den gamle spanske sang "La Paloma", mens "Can't Help Falling In Love", som er skrevet af George David Weiss, Hugo Peretti og Luigi Creatore, baserer sig på en italiensk melodi fra det 18. århundrede, som er bedst kendt i sin franske udgave, "Plaisir d'Amour".

Filmens mange sange udsendtes på en LP, ligeledes med titlen Blue Hawaii. LP'en indeholdt flg. numre:

Side 1
 "Blue Hawaii" (Leo Robin, Ralph Rainger) 
 "Almost Always True" (Ben Weisman, Fred Wise) 
 "Aloha Oe" (Queen Lydia Lili'uokalani) 
 "No More" (Don Robertson, Hal Blair) 
 "Can't Help Falling In Love" (George David Weiss, Hugo Peretti, Luigi Creatore) 
 "Rock-A-Hula Baby" (Ben Weisman, Dolores Fuller, Fred Wise) 
 "Moonlight Swim" (Ben Weisman, Sylvia Dee) 
Side 2
 "Ku-U-I-Po" (George David Weiss, Hugo Peretti, Luigi Creatore) 
 "Ito Eats" (Roy C. Bennett, Sid Tepper) 
 "Slicin' Sand" (Roy C. Bennett, Sid Tepper) 
 "Hawaiian Sunset" (Roy C. Bennett, Sid Tepper) 
 "Beach Boy Blues" (Roy C. Bennett, Sid Tepper) 
 "Island Of Love" (Roy C. Bennett, Sid Tepper) 
 "Hawaiian Wedding Song" (Al Hoffman, Charles King, Dick Manning)

Eksterne links 
 

Elvis Presley-film
Amerikanske film fra 1961
Musicalfilm fra USA
Peter Jensen (gymnast)

Peter Jensen (født 5. marts 1980) er en dansk trampolinspringer, der op gennem 2000'erne har tilhørt verdenseliten i sin sport og blandt andet deltaget i OL 2004, hvor han blev nummer seksten, og 2008, hvor han opnåede en tiendeplads. Han er også kvalificeret til OL 2012.

Peter Jensen stiller op for Københavns Trampolin Klub, og han fik sit helt store internationale gennembrud, da han vandt World Cup'en i 2002. Siden har han blandt andet opnået en sjette- og en femteplads ved EM i henholdsvis 2006 og 2008.

Noter

Eksterne henvisninger 

Gymnaster fra Danmark
Fischhof

Fischhof (Fischhoff, Fischoff, Fishof) er et tyskt efternavn, der henviser til blandt andre:
 Adolf (Ephraim) Fischhof (Fischhoff) (1816, Buda1893, Emmersdorf), østrigsk læge og liberal politiker
 Julius Fischhof, østrigske bankmand
  (1804, Butschowitz ()1857), østrigsk pianist og musikforfatter
  (1856, Wien1918), østrigsk komponist
  (1849, Wien1914, Wien), østrigsk portræt- og landskabsmaler
 Sigrid Fischhof, née Arnoldson (1861, Stockholm1943, Stockholm), svensk operasangerinde

Se også 
 Fisch
 Fischer

Tyske efternavne
Jødiske efternavne
Adolf Fischhof

Adolf Ephraim Fischhof (født 8. december 1816 i Buda, død 23. marts 1893) var en østrigsk politiker.

Fischhof, der var af jødisk slægt, studerede i Wien 1836—44 og blev sygehuslæge her. Han tog virksom del i det politiske røre i martsdagene 1848 som en af studenternes ordførere og var maj—juli formand for sikkerhedsudvalget, der stod som mægler mellem folkemassen og myndighederne.

Han var senere medlem af rigsdagen, hvor han hørte til det liberale føderalistiske parti, samt ministerialråd i Indenrigsministeriet, men blev marts 1849 fængslet og sad fangen i 9 måneder som mistænkt for deltagelse i krigsminister Latours mord.

Han var derefter læge i Wien, men blev først 1861 genindsat i sine borgerlige rettigheder. Sammen med den senere minister Unger skrev Fischhof 1861 et flyveskrift Zur Lösung der ungarischen Frage, hvori han udtalte sig for den senere optagne tvedeling af monarkiet.

I 1869 tog han ordet for en føderalistisk ordning af Østrig og udsoning mellem tyskere og slaver. Også 1882 søgte Fischhof, men uden held, at danne et stort frisindet parti, omfattende alle Østrigs folkeslag, og at få sprogstriden mellem dem udjævnet.

Kilder 

 

Politikere fra Østrig-Ungarn
Læger fra Østrig
Jøder fra Østrig
Personer fra Budapest
Salmonsens
Østrigere i 1800-tallet
Kendte aarhusianere

Dette er en liste over kendte aarhusianere født i Aarhus.

Politik
 Hans Hedtoft, socialdemokratisk politiker og statsminister (1903-1955)
 H.C. Hansen, socialdemokratisk politiker og statsminister (1906-1960)
 Svend Auken, socialdemokratisk politiker (1943-2009)
 Flemming Knudsen, socialdemokratisk politiker (1946-)
 Jacob Bundsgaard Johansen, socialdemokratisk politiker og borgmester (1973-)
 Margrete Auken, præst og politiker for Socialistisk Folkeparti (1945-)

Film og litteratur
 Lars Larsen-Ledet, journalist, forfatter og afholdsagitator (1881-1958)
 Emil Bønnelycke, forfatter (1893-1953)
 Karl Stegger, skuespiller (1913-1980)
 Gabriel Axel, skuespiller og filminstruktør (1918 - 2014)
 Thorkild Bjørnvig, forfatter (1918-2004)
 Jørgen Leth, filminstruktør, forfatter mm. (1937- )
 Svend Åge Madsen, forfatter (1939- )
 Ole Lund Kirkegaard, forfatter (1940-1979)
 Nils Malmros, forfatter, læge og filminstruktør (1944- )

Sport 
 Flemming Povlsen, fodboldspiller (1966- )
 Stig Tøfting, fodboldspiller (1969- )
 Camilla Martin, badmintonspiller (1973- )
 Anders Eggert, håndboldspiller (1982- )

Musik
 Tobias Rahim
 Flemming "Bamse" Jørgensen, musiker og komponist (1947-2011)
 Birthe Kjær, sanger (1948- )
 Steffen Brandt, sanger, sangskriver, og musiker (1953- )
 Anne Linnet, musiker og komponist (1953- )
 Anne Dorte Michelsen, musiker og komponist (1958- )
 Thomas Helmig, musiker (1964- )
 Tina Dickow, sanger og komponist (1977- )
 Ida Corr, sanger (1977- )
 Liam O'Connor (LOC), rapper (1979- )
 Medina, sanger (1982- )
 Shaka Loveless, sanger (1984- )
 Emil Stabil sanger
 Poul Krebs pop/rock-sanger, sangskriver og musiker (1956- )

Andre
 Jarl Friis-Mikkelsen
 Lasse Rimmer
 Ole Worm, polyhistor (1588-1654)
 Ole Rømer, astronom, ingeniør og politidirektør (1644-1710)
 Ferdinand Salling, købmand (1880-1953)
 Herman Salling, købmand (1919-2006)
 Grethe Bartram, Danmarks sidste dødsdømte kvinde (1924 - 2017)
 Renée Toft Simonsen, tidligere fotomodel og psykolog (1965- )
 Søren Brostrøm, speciallæge i gynækologi og obstetrik og direktør i sundhedsstyrelsen under covid-19 (1965- )

 
Lister over personer fra Danmark
Mustafa Rugibani

Mustafa Rugibani (født 1941) en libysk forretningsmand og politiker. Han blev indsat som arbejdsminister den 22. november 2011 af Abdurrahim El-Keib  for Det libyske overgangsråd.

Eksterne henvisninger og kilder

Fodnote 

Politikere fra Libyen
Skulpturstien

Skulpturstien er en sti beliggende i Lemvig, som starter i Lemvig Museums have. 

Stien går forbi 54 kunstværker, udført af billedhuggeren Torvald Westergaard, Lemvig.

Ekstern henvisning
 Lemvig Museum Skulpturstien

Museer i Region Midtjylland
Lemvig